stanford-oval/wikipedia huggingface dataset:
עץ R
פעולות > הכנסה > פיצול צומת מלא

המטרה היא לצמצם את השטח המשותף ששני המלבנים בצמתים החדשים יכסו. מספר האפשרויות לחלוקה של ערכים מצומת אחד מלא לשני צמתים חדשים הוא אקספוננציאלי למספר הערכים שיש בצומת (סיבוכיות זמן ריצה של אלגוריתם נאיבי שממצה את כל האפשרויות יכולה להגיע ל-  2^{M-1}), ולכן צריך להשתמש בהיוריסטיקה כדי למצוא חלוקה מיטבית ככל שאפשר.
גוטמן הציע שתי היוריסטיקות לפיצול צומת בעץ R קלאסי: פיצול ריבועי (quadratic split), ופיצול ליניארי (linear split). בשתי שיטות אלו מוצאים בהתחלה גרעין מתאים לכל אחת משתי קבוצות הערכים, ולאחר מכן מחלקים את שאר הערכים בין שתי הקבוצות שנוצרו בהתבסס על קריטריונים מסוימים.
פיצול ריבועי (עם סיבוכיות זמן ריצה ריבועית):
האלגוריתם מחפש בהתחלה זוג מלבנים שהם הזוג הגרוע ביותר שאפשר לשבץ ביחד. זוג מוגדר כגרוע ביותר לשיבוץ ביחד אם לאחר הפחתת שטח זוג המלבנים משטח המלבן החוסם המינימלי שלהם מתקבל השטח הריק הגדול ביותר שלא מנוצל לעומת מלבנים חוסמים מינימליים אחרים. האלגוריתם משבץ את שני המלבנים שנבחרו כגרעינים לשתי קבוצות נפרדות בהתאמה. בניסוח פורמלי יותר, בהינתן צומת שמכיל את קבוצת המלבנים  R, יש למצוא את זוג המלבנים  a,b\in R עם המלבן החוסם המינימלי  r=MBR(a\cup b) שממקסם את הערך  area(r-area(a)-area(b)).
לאחר מכן האלגוריתם עובר בלולאה על המלבנים שנותרו, ומוסיף מלבנים לשתי הקבוצות. בכל פעם ייבחר להוספה מלבן שיש לו את 'ההעדפה החזקה ביותר' לאחת מהקבוצות בהקשרי הפרש בגידול של שטח. עבור כל מלבן מחושב הגידול בשטח של כל אחת הקבוצות לאחר הוספה שלו אליהן בהתאמה, ומסמנים את המלבן שההפרש בין גידולי השטח בשתי הקבוצות עבורו יהיה הגדול ביותר. בניסוח פורמלי יותר, בהינתן שני מלבנים חוסמים מינימליים  r_{A},r_{B} של שתי קבוצות  A,B וקבוצת מלבנים  R שטרם שובצו, יש למצוא את המלבן  r\in R שממקסם את הערך  |area(MBR(r_{A}\cup r))-area(MBR(r_{B}\cup r))|.
הקבוצה שהאלגוריתם ייבחר להוסיף אליה את המלבן שנבחר היא זו שגידול השטח בה יהיה קטן יותר. במקרה של שוויון, ההכרעה תהיה הוספה לקבוצה שיש לה את השטח הכולל הקטן יותר; לאחר מכן ההכרעה על ידי בחירה בקבוצה עם מספר הערכים הקטן יותר, ולאחר מכן תהיה בחירה אקראית בין הקבוצות.
הלולאה מסתיימת אם התבצעה השמה של כל הערכים בשתי הקבוצות, או אם באחת הקבוצות יש כמות ערכים מינימלית מספקת. במקרה האחרון מוסיפים את הערכים שנשארו לקבוצה שכמות הערכים בה קטנה יותר.
פיצול ליניארי (עם סיבוכיות זמן ריצה ליניארית):
האלגוריתם מחפש בהתחלה זוג של מלבנים שיש ביניהם את 'ההפרדה המנורמלת' הגדולה ביותר בין כל הממדים. בכל אחד מהממדים בוחרים זוג מלבנים שאחד מהם הוא המלבן שהצלע הגבוהה שלו שמקבילה לציר היא הנמוכה ביותר מבין כל הצלעות של המלבנים, והשני הוא המלבן שהצלע הנמוכה שלו שמקבילה לציר היא הגבוהה ביותר מבין כל הצלעות של המלבנים. בין שני מלבנים אלו יש את ההפרדה הגדולה ביותר באותו ממד. מנרמלים את ההפרדה באותו ממד על ידי כך שמחלקים את גודל ההפרדה בגודל הצלע של המלבן החוסם בצומת המקורי שמקביל לאותו ציר. האלגוריתם משבץ את שני המלבנים שנבחרו כגרעינים לשתי קבוצות נפרדות בהתאמה.
לאחר מכן האלגוריתם בוחר בצורה אקראית את הערכים שנותרו, ומחלק אותם בין שתי הקבוצות.
בחירת הקבוצה שאליה האלגוריתם יוסיף את הערך שנבחר תעשה באופן דומה להיוריסטיקה של פיצול ריבועי.
קיימות אסטרטגיות נוספות לפיצול צמתים מלאים - כמו שיטת הפיצול של גרין, היוריסטיקת הפיצול של *R שכוללת מחיקה של צמתים והכנסה מחדש שלהם, שיטת הפיצול של אנג וטן,, ועוד.
פעולות > עדכון

אם מבוצע עדכון לעצם שמוצבע ידי העלים והוא מוביל לשינוי המלבן החוסם המינימלי שלו, צריך למחוק את רשומת האינדקס של אותו עצם מתוך העץ (ביצוע פעולת מחיקה), ולהכניס את האינדקס המעודכן מחדש (ביצוע פעולת הכנסה). המשמעות היא שביצוע פעולות עדכון על נתונים בצורה תכופה בעץ R זה דבר יקר יחסית (דבר כזה יכול להידרש למשל עבור עצם שנע במהירות במרחב).
פעולות > מחיקה

מחיקה של ערך מצומת בעץ R כרוכה תחילה במציאה של הצומת שמכיל את הערך שביקשו למחוק אותו (פעולת חיפוש), ואם נמצא צומת מתאים, מחיקה של הערך מאותו צומת. המחיקה עלולה לגרור צורך בעדכון של ערך מלבן בצומת האב.
במהלך המחיקה ייתכן שיהיה צורך למחוק ערך מצומת השורש. אם הערך היחיד שיש בצומת השורש הוא לא עלה, מתבצעת מחיקה של צומת השורש וסימון ערך הבן היחיד שלו כצומת שורש חדש. פעולה כזו מקטינה את הגובה של העץ.
בנוסף, על עץ R מוגדר תנאי לכמות מינימום של ערכים בצומת, לכן יש להתייחס גם אליו במהלך מחיקה. הטיפול בתנאי זה יתבצע בצורה שונה מזו שבה הוא מתבצע במבנה נתונים כמו עץ +B. בעץ +B, אם מגיעים למצב שבו רמת התפוסה של ערכים בצומת מסוים היא מתחת למינימום הנדרש (מצב של חמיקה - underflow), ניתן לפי הצורך להפעיל אלגוריתם מיזוג לשני צומתי אחים - מכיוון שהעץ מכיל אינדקס חד־ממדי שהערכים ממוינים לפיו. לעומת זאת, במידע רב ממדי, התכונה הזאת לא מתקיימת בהכרח.
לכן, במקום זאת, גוטמן הציע לבצע הכנסה מחדש של כל הערכים שנותרו בצומת שהיה בתת-תפוסה, ולמחוק אותו לחלוטין מהעץ. שיטה זו מאפשרת מימוש פשוט יותר של האלגוריתם כי היא עושה שימוש באלגוריתם של פעולת ההכנסה ונמנעת מאלגוריתם מיזוג ייעודי. כמו כן יש לה יתרון בעבודה עם בסיסי נתונים, מאחר שהדפים שדרושים להכנסה מחדש היו צריכים להיטען לחוצץ בזיכרון הפנימי כבר במהלך החיפוש של הרשומה שביקשו למחוק. כמו כן, מחיקה של נתונים פוגעת באיכות המלבנים החוסמים בעץ (על ידי יצירת שטחים ריקים וחפיפות בין מלבנים שכבר לא הכרחיות), והכנסה של נתונים מחדש אמורה לצמצם תופעות אלו.
פעולות > שאילתות חיפוש מרחביות > חיפוש תחום

החיפוש הסטנדרטי בעץ R הוא חיפוש תחום (range searching) בו מחפשים עצמים שנמצאים בתחום מסוים במרחב שניתן כקלט. בעץ R קלט של חיפוש כזה הוא מלבן (שמכונה בשמות 'תחום', 'חלון', ו'מלבן שאילתה'), והתוצאה הרצויה היא קבוצה של העצמים שמוצבעים מעלי העץ וחופפים לאותו מלבן או מוכלים בו. מקרה פרטי לחיפוש כזה הוא כשהקלט מייצג נקודה.
חיפוש תחום נעשה בצורה דומה לחיפוש בעץ +B. כל צומת פנימי בעץ מכיל קבוצת ערכים שמייצגים מלבנים וקבוצת מצביעים לצומתי בנים, וכל עלה מכיל מצביעים לעצמים עצמם במרחב. החיפוש מתחיל בצומת השורש של העץ, ונעשית בדיקה לכל מלבן בקבוצת המלבנים בצומת האם יש חפיפה כלשהי בינו לבין קלט החיפוש. אם יש חפיפה כזו צריך להמשיך לבצע את החיפוש בצומת הבן בצורה דומה. החיפוש ממשיך בצורה רקורסיבית כך שהאלגוריתם יבקר בכל הצמתים שבהם הייתה חפיפה כלשהי לקלט החיפוש.
כשמגיעים לעלה, ייתכן מצב של חפיפה שגויה (false overlap) שבו המלבן החוסם המינימלי חופף לקלט החיפוש, אבל העצם החסום (שהוא לא בהכרח מלבן) לא חופף אליו. בשל כך יש לבדוק את החפיפה גם עבור העצם שמוצבע מהעלה. כשנמצאת חפיפה בין עצם באחד העלים לקלט החיפוש, אותו עצם מתווסף לקבוצת הערכים של התוצאה. ייתכן שבחיפוש מסוים לא יימצא אף עצם מתאים.
פעולות > שאילתות חיפוש מרחביות > חיפוש השכן הקרוב ביותר

ישנן פעולות חיפוש נוספות שנפוצות בעץ R. למשל, חיפוש השכן הקרוב ביותר (nearest neighbor search), שמטרתו למצוא עצם שהוא השכן שקרוב ביותר במרחב ה-n ממדי לנקודה או למלבן מסוימים שניתנים כקלט.
אלגוריתם בצורה של הסתעף וחסום לביצוע חיפוש כזה בעץ R הוצע על ידי Roussopoulos‏, Kelley ו-Vincent בשנת 1995. לצורך האלגוריתם מוגדרות שתי מטריקות בין נקודה במרחב ה-n ממדי לנקודה אחרת במלבן n-ממדי באותו מרחב: מטריקת מרחק מינימלי, ומטריקת מרחק מינימקס. שיפור של האלגוריתם שמייעל את החישובים ומשתמש במטריקת מרחק מינימלי בלבד הוצג על ידי Cheung ו-Fu בשנת 1998.
וריאציות

רוב המחקר בעצי R (נכון ל-2017) נעשה בתחומים הבאים:
שיפור בנייה של עץ בטעינה באצווה (בניית עץ לאינדקס מקבוצה גדולה נתונה של ערכים בבת אחת). בטעינה כזו רמת העלים נבנית לרוב מראש על פי קריטריונים מתאימים, ומהם העץ נבנה כלפי מעלה בצורה רקורסיבית.
שיפורים להכנסת נתונים ומחיקת נתונים שאינם ידועים מראש בצורה דינמית.
מנגנונים לייעול שימוש בעץ במספר מערכות אחסון בארכיטקטורה מקבילית, ומנגנונים שמאפשרים בקרת בו זמניות בטיפול במידע.
הרחבות לתמיכה במידע מרחבי-זמני (מרחבי-טמפורלי), שבנוסף על היותו מבוסס על נתונים במרחב הוא מבוסס גם על נתוני זמן.
הרחבות לתמיכה במידע מרחבי-טקסטואלי, שבו הנתונים במרחב מעוטרים במילות מפתח מתאימות ובטקסט תיאורי.
שיפורים לתמיכה יעילה יותר במידע עם כמות ממדים מסדר גבוה (עשרות או מאות), למשל מולטימדיה שמכילה נתוני קול, קובצי תמונות, וידאו וכדומה.
וריאציות > טעינה באצווה

עץ R ארוז (מכונה גם Nearest-X): וריאציה שהוצעה על ידי Roussopoulos ו-Leifker בשנת 1985. נועדה לשימוש בסיסי נתונים שבהם יש שינויים מועטים במידע לאחר ההכנסה שלו לבסיס נתונים - למשל, נתונים בסיסיים של מפות גאוגרפיות. בכל צומת התפוסה צריכה להיות מלאה ככל האפשר. הטעינה מתבצעת על ידי אלגוריתם אריזה (Packing) שנעזר במיון של הערכים על פי קריטריון מרחבי כלשהו, למשל על ידי סדר עולה של קואורדינטה בציר x, והשכנים הקרובים ביותר על פי הקריטריון (Nearest-X) משובצים בסמיכות זה לזה בעלים.
עץ STR R ‏(Sort-Tile-Recursive R-tree): וריאציה שהוצעה על ידי Leutenegger,‏ Edgington, ו-Lopez ב-1997. זוהי וריאציה של עץ R ארוז לפי קריטריון Nearest-X. הרעיון הוא למיין קבוצה של מלבנים n-ממדיים לפי ממד מסוים (למשל ציר x) ולרצף את מרחב הנתונים על ידי אריחים שכל אחד מהם הוא קבוצה של מלבנים (תוך הגדרת פרמטר מתאים לגודל של אריח). לאחר מכן יש לעבור על כל אריח בצורה רקורסיבית, למיין את המלבנים שבתוכו לפי ממד פנימי y, לבצע ריצוף פנימי של אותו אריח, וכך הלאה בצורה רקורסיבית עד לסיום המעבר על n הממדים.
עץ R חוצץ: וריאציה שהוצעה על ידי Arge,‏ Hinrichsy‏, Vahrenholdz ו-Vitterx בשנת 2002. וריאציה זו מבוססת על טכניקת עץ חוצץ של ביצוע פעולות בצורה 'עצלה'. המטרה שלה היא לאפשר טעינה באצווה גם כשלא ניתן לבנות את כל העץ מראש, וכן לאפשר טעינה שמערבת פעולות שונות של הכנסה, עדכון ומחיקה. הרעיון הוא להצמיד לצמתים ברמות נבחרות של העץ מבנה עזר של חוצץ. הרמות הנבחרות וגודל החוצץ שמוצמד לצמתים תלויים בגודל חוצץ בזיכרון החיצוני, בגודל הכולל של הזיכרון הפנימי, ובגודל הדרוש לייצוג מלבן. ערכים מאוחסנים בצורה זמנית בחוצצים של צמתים ברמות המתאימות, עד שחוצץ מגיע לרמת תפוסה מתאימה שנקבעה מראש. במצב זה חלק מהערכים בחוצץ מועברים הלאה להמשך ביצוע ברמות נמוכות יותר בעץ, תוך השהיה ברמת החוצצים הבאה, וכך הלאה. כמו כן, בפעולת מחיקה בעץ כזה מבוצע מיזוג בין צמתים בתת-תפוסה ולא מבוצעת הכנסה מחדש של ערכים לעץ.
עץ Priority R (מכונה גם עץ PR): וריאציה שהוצעה על ידי Arge,‏ De Berg,‏ Haverkort, ו-Yi בשנת 2004. וריאציה זו היא הכלאה בין עץ R לבין עץ kd. במהלך בניית העץ הרקורסיבית נבנות 4 קבוצות של ערכי עדיפויות שמכילות כל אחת מלבנים עם ערכי קיצון של מינימום ומקסימום בציר ה-x ובציר ה-y בהתאמה. לאחר מכן מתבצעת חלוקה של הערכים שנשארו (אם יש כאלו) לשתי קבוצות נוספות תוך התייחסות אליה כאל סבב חלוקה בבנייה של עץ kd עם 4 ממדים, ובכל קבוצה כזו נבנות מחדש תתי קבוצות עם ערכי עדיפויות ומתבצעים סבבי חלוקה נוספים באופן רקורסיבי. מכלל קבוצות ערכי העדיפויות שנוצרו באלגוריתם נבנית רמת העלים של עץ PR. לווריאציה זו יש סיבוכיות זמן ריצה אופטימלית במקרה הגרוע לעומת עץ R קלאסי, כך שהיא מתאימה יותר מווריאציות אחרות למידע שמכיל מלבנים שהיחסים בין הגדלים שלהם קיצוניים.
וריאציות > וריאציות דינמיות

הקושי בבניית עץ R הוא שמצד אחד צריך לבנות עץ שהוא מאוזן, ומצד שני צריך שמלבנים לא יחפפו יותר מדי, כך שבמהלך חיפוש נתונים לא יהיה צורך לבקר בתתי עצים רבים, וכן שמלבנים לא יכסו יותר מדי אזורים ריקים (אזורים שלא מכוסים על ידי שטח מלבני בנים) כי אז אזורי החפיפה גדלים. וריאציות שונות של עץ R הוצעו כדי לשפר את פעולות ההכנסה, העדכון והמחיקה של הנתונים.
עץ +R: וריאציה שהוצעה על ידי Sellis,‏ Roussopoulos, ו-Faloutsos ב-1987. המטרה של וריאציה זו היא להימנע מחפיפות של מלבנים בין צמתים פנימיים באותה רמה על ידי הכנסה של ערך למספר עלים אם צריך, וחיתוך מלבנים (clipping) כך שלא תהיה ביניהם חפיפה.
עץ *R: וריאציה שהוצעה על ידי Beckmann,‏ Kriegel,‏ Schneider, ו-Seeger ב-1990. בווריאציה זו יש שימוש במספר היוריסטיקות נוספות באלגוריתם ההכנסה (שמשמש גם הכנסה מחדש של נתונים) מעבר להיוריסטיקה הקלאסית בעץ R של מציאת השטח קטן ככל האפשר שמכוסה על ידי המלבנים.
עץ R הילברט: וריאציה שהוצעה על ידי Kamel ו-Faloutsos בשנת 1994. וריאציה זו היא הרחבה של עץ +B שבה עצמים גאומטריים מאופיינים על ידי ערך הילברט של המרכז הגאומטרי של המלבן החוסם המינימלי שלהם, ונעשה שימוש בעקומת הילברט (סוג של עקומת מילוי מרחב) כדי להגדיר סדר ליניארי על המלבנים. בשל כך, אלגוריתם ההכנסה של נתונים בעץ זה שונה משמעותית מהאלגוריתם הקלאסי, והוא לא מחייב בהכרח פיצול של צמתים.
עץ RUM: וריאציה שהוצעה על ידי Xiong ו-Aref בשנת 2005. המטרה שלה היא לייעל טיפול בנתונים שמתעדכנים בתדירות גבוהה. לכל צומת עלה נוספת חותמת - מזהה ייחודי שמחולק לעלים בעץ ומקודם בצורה עולה סדרתית. בזיכרון הפנימי מתוחזק מבנה עזר שמכיל מידע על מזהי העצמים בבסיס הנתונים, מזהה ייחודי עדכני של עלה שמצביע אליהם, וכמות מקסימלית של מופעים של אותו עצם שהתיישנו ועדיין קיימים בעץ. הגישה למבנה זה מבוססת על טכניקה של תזכור (memoization) ובמהלך פעולת עדכון היא נמנעת מגישה לזיכרון חיצוני לצורך מחיקה של נתוני אינדקס ישנים מהעץ. בכך עלות פעולת עדכון היא כעלות של פעולת הכנסה בלבד. קבוצות של נתונים ישנים נמחקות מעץ RUM בבת אחת בתהליך של איסוף זבל לאחר שהתבצעה כמות מסוימת של עדכונים בעץ. קיימים מנגנונים נוספים להתאוששות מתקלות, בקרת בו זמניות, והתמודדות עם פעולות על נתונים שאינם קיימים בעץ.
וריאציות > מקביליות

ניתן לאחסן עץ R בארכיטקטורת חומרה שמורכבת מכמה אמצעי זיכרון חיצוניים, למשל דיסקים קשיחים. יעילות של שיטת אחסון כזו נבחנת בהקטנת זמן התגובה של פעולות בעץ.
עץ MX R ‏(Multiplexed R-tree): וריאציה שהוצעה על ידי Kamel ו-Faloutsos בשנת 1992. וריאציה זו מתייחסת לשימוש במעבד אחד ובקבוצה של דיסקים קשיחים. המטרה שלה היא לבזר את הגישות לצמתים בין אמצעי האחסון בהתפלגות אחידה ככל האפשר. לכל צומת חדש שנוצר בעץ נבחר הדיסק המתאים לאחסון שלו, תוך שימוש במדד שמכונה 'אינדקס קרבה'. מדד זה מוגדר בין מלבן לקבוצת מלבנים על ידי היוריסטיקה שמעריכה את ההסתברות שיהיה צורך לגשת אליהם באותה שאילתת חיפוש, כשהיא מבוססת בחישובים שלה על מטריקה של מרחק בין המלבנים בכל ממד. האלגוריתם של ההכנסה בוחר עבור צומת חדש את הדיסק שיש לו את אינדקס הקרבה הנמוך ביותר אליו (במקרה של שוויון ההכרעה היא על ידי בחירת הדיסק עם כמות הצמתים הנמוכה יותר). בכך ניתן למקבל את הגישה למלבנים שיש ביניהם קרבה גבוהה.
וריאציות > מידע מרחבי-טקסטואלי

הרחבות שונות עוסקות בנקודות במרחב שלכל אחת מהן מוצמד מסמך טקסט עם מלל תיאורי:
עץ CDIR‏: וריאציה שהוצעה על ידי Cong, ‏Jensen ו-Wu בשנת 2009. המטרה של וריאציה זו היא לאפשר חיפוש של k-השכנים הקרובים ביותר במרחב לנקודה מסוימת שיש לטקסט שבמסמך שלהן התאמה כלשהי גם לקלט טקסטואלי של מילות מפתח. הווריאציה מבוססת על עץ IR, שבו לכל צומת פנימי בעץ R מתווסף מצביע למבנה נתונים מסוג אינדקס מהופך (Inverted Index) שמייצג את המידע הטקטסטואלי של כלל הבנים באותו צומת. בווריאציית עץ CDIR יש שתי הרחבות בולטות: לכל מסמך טקסט מוצמדת תווית שמייצגת אותו, כך שעבור מסמכים של בנים עם תוויות שונות יהיו בצומת אב כמה קובצי אינדקס מהופכים; בנוסף, פעולת ההכנסה לצומת מתייחסת גם לשיקולים של מדדי דמיון בין מילים בטקסטים שמוצמדים לנקודות במרחב.
וריאציות > ממדים מסדר גבוה

הגדלת כמות הממדים בעץ R שמאחסן מידע מרחבי פוגעת ביעילות של השימוש באינדקס, ובמקרים מסוימים השימוש באינדקס עלול אפילו להיות גרוע יותר מסריקה סדרתית של הנתונים. תופעה כזו נצפתה גם בשיטות אחרות, והיא מכונה בצורה כללית גם קללת הממד. וריאציות שונות הוצעו בניסיון לזהות את הגורמים הספציפיים לתופעה בעץ R ולהימנע מהם.
עץ X‏: וריאציה שהוצעה על ידי Berchtold‏, Keim ו-Kriegel בשנת 1996. בווריאציה זו נעשה שימוש באלגוריתם פיצול צמתים שהמטרה של ההיוריסטיקות שלו היא להימנע מחפיפות בין המלבנים ככל שאפשר. במצב שבו לא נמצאת חלוקה כזו שמקיימת גם את סף המינימום של ערכים בצמתים החדשים הפיצול יבוטל, ובמקום זאת ייווצר 'צומת על' שבו יש תפוסת יתר של ערכים מעבר לסף המקסימום. מחיקה של ערכים מצומת על יכולה להפוך אותו לצומת רגיל בחזרה.
קלאו שחור-מקור

| קלאו שחור-מקור |
| --- | --- |
 זכר ונקבה
מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קלאונאים
משפחה:: קלאוניים
סוג:: Penelopides
מין:: קלאו שחור-מקור
שם מדעי
 Penelopides panini ‏בודארט, 1783

קלאו שחור-מקור (שם מדעי: Penelopides pannini) הוא עוף ממשפחת הקלאוניים, המצוי ביערות הגשם בכמה מאיי ויסאיה שבמרכז הפיליפינים.
בין המבוגרים יש הפרדה מינית. לזכר יש ראש לבן והצוואר בגוון שמנת. בנוסף יש לזכר חזה לבן וחום, וזנב לבן-צהוב. יש להם מעין "קסדה" קטנה וצרה בצבע שחור. העיניים של הנקבה בצבע כחול.
הקלאו ניזון מאגוזים קשים, פירות וחרקים. הקלאו ניזון גם מחרקים, חיפושיות, נמלים ושלשולים (לעיתים רחוקות בלבד). הקלאו הטריקטיקי משמיע קול שנשמע כמו "טה-ריק-טיק" ומכאן שמו של המין באנגלית-קלאו טריקטיקי וייסיאני. למרות הרעש שהקלאו עושה, קשה למצוא אותו תחת חופת יערות הגשם.
בעת הדגירה, נכלאת נקבת הקלאו בקן שיש רק פתח קטן המיועד להעברת מזון. התנהגות זו מגוננת על הביצים והגוזלים מפני טורפים, נחשים וכדומה.
הקלאו שחור-המקור נמצא בסכנת הכחדה בשל ציד וכריתת יערות באזורי מחייתו הטבעיים. אוכלוסייתו מונה כעת בערך 1800 פרטים.
תת-מינים:
Penelopides panini panini - בסכנת הכחדה.
Penelopides panini ticaensis (‏Ticao Tarictic Hornbill) - כנראה נכחד.
הערות שוליים

↑  קלאו שחור-מקור באתר הרשימה האדומה של IUCN
ערך זה הוא קצרמרבנושא עופות. אתם מוזמנים לתרום לוויקיפדיה ו.
התרסקות מטוס ה-HS 748 של לינאה אארופוסטל ונסולנה

| --- | --- |

דגם המטוס שהתרסק
 תאריך:  3 במרץ 1978
 מיקום:  ונצואלה נמל התעופה הבינלאומי סימון בוליבר
 קואורדינטות:  10°39′07″N 66°55′12″W﻿ / ﻿10.652°N 66.92°W﻿ / 10.652; -66.92
 הרוגים:  47
 ניצולים:  0
 המעורבים באסון

כלי טיס
 כלי טיס:  Hawker Siddeley HS 748-283 Srs. 2A
 מספר זנב:  YV-45C
 מוצא:  נמל התעופה הבינלאומי סימון בוליבר, מאיקטיה, ונצואלה
 יעד:  נמל התעופה אנטוניו חוסה דה סוקרה, סוקרה, ונצואלה
 מפעיל:  לינאה אארופוסטל ונסולנה
 נוסעים:  43
 אנשי צוות:  4
 he
 
התרסקות מטוס ה-HS 748 של לינאה אארופוסטל ונסולנה קרתה ב-3 במרץ 1978, כשטיסה פנימית בוונצואלה של חברת התעופה לינאה אארופוסטל ונסולנה שהייתה בדרכה ממאיקטיה לקומנה התרסקה סמוך לנמל התעופה הבינלאומי סימון בוליבר, וכל השוהים עליה נהרגו.
שתי דקות לאחר ההמראה מנמל התעופה הבינלאומי סימון בוליבר הודיע הטייס למגדל הפיקוח כי יש לו בעיות במד האופק המלאכותי, ומיד לאחר מכן התרסק אל הים.
בשל עומק הים באותו אזור, חלקים גדולים מהמטוס לא נמשו אל היבשה ונותרו במקום ההתרסקות.
הערות שוליים

↑  Harro Ranter, ASN Aircraft accident Hawker Siddeley HS-748-283 Srs. 2A YV-45C Punta Mulatos, aviation-safety.net
↑  "Airline accidents". Flight International: 744. 18 במרץ 1978. {{cite journal}}:  (עזרה)
↑  CAA 429 World Airline Accident Summary (ICAO Summary 2/81). Vol. 2. UK Civil Aviation Authority. p. 6/78. ISBN 0 86039 344 5.
ערך זה הוא קצרמרבנושא תקריות ואסונות תעופה. אתם מוזמנים לתרום לוויקיפדיה ו.
פינוקיו וחברים

| --- | --- |

כותרת הפתיחה בעברית
 מבוסס על:  "הרפתקאותיו של פינוקיו" מאת קרלו קולודי
 סוגה:  הנפשה ממוחשבת, קומדיה, הרפתקאות
 יוצרים:  איג'יניו סטראפי
 כותבים:  פרנצ'סקו ארטיבאני, פאוסטו ויטליאנו, דמיאנו ברוא, ליסה ריצ'רדי, לואיג'י קאסגרנדה, מרקו גרגאנטי, ריץ' מגאלנס
 בימוי:  איג'יניו סטראפי
 מדבבים:  ראו כאן
 מדבבים בעברית:  ראו כאן
 ארץ מקור:  איטליה איטליה
 שפות:  איטלקית (הסדרה דובבה לשפות נוספות, ביניהן עברית)
 מספר עונות:  2
 מספר פרקים:  52
 הפקה
 מפיק:  ססיליה קוואטריני
 מפיקים בפועל:  ג'ואן לי
 חברת הפקה:  Rainbow S.p.A Rai Ragazzi Incerpi Investments
 עורכים:  אלסנדרו בראקלנטה, ג'ורג'יה טראנקלי
 מוזיקה:  מישל בטאלי, סטפנו קררה, פבריזיו קסטניה
 אורך פרק:  כ-12 דקות
 שידור
 רשת שידור:  Rai Yoyo
 רשת שידור בישראל:  ערוץ הופ!
 תקופת שידור מקורית:  29 בנובמבר 2021 – הווה
 תקופת שידור בישראל:  4 בספטמבר 2022 – הווה
 קישורים חיצוניים
 אתר רשמי
 דף התוכנית ב-IMDb
כרזת הסדרה, בה מופיעים פינוקיו ופרידה
פינוקיו וחברים (באיטלקית: Pinocchio and Friends) היא סדרת טלוויזיה איטלקית בהנפשה ממוחשבת לילדים, מסוגת קומדיה והרפתקאות, אשר מבוססת על ספר הילדים "הרפתקאותיו של פינוקיו" משנת 1883 מאת קרלו קולודי. הסדרה נוצרה ובוימה על ידי איג'יניו סטראפי והופקה על ידי Rainbow S.p.A בשיתוף Rai Ragazzi ו-Incerpi Investments, כאשר היא הונפשה על ידי Toonz Animation India ההודית.
לאחר שהסדרה הוכרזה לראשונה בדצמבר 2020, היא החלה להיות משודרת במקור באיטליה בערוץ Rai Yoyo, כשהופקו לה שתי עונות שכל אחת מהן כוללת 26 פרקים באורך 12 דקות. העונה הראשונה שודרה החל מ-29 בנובמבר 2021 עד ל-17 בספטמבר 2022. העונה השנייה שודרה החל מ-20 בנובמבר 2023 עד ל-5 במאי 2024. לסדרה צפויים להיות מופקים 52 פרקים נוספים.
בישראל הסדרה שודרה בערוץ הופ! בדיבוב לעברית שהופק באולפני וידאופילם אינטרנשיונל. העונה הראשונה החלה את שידוריה ב-4 בספטמבר 2022, כששני הפרקים הראשונים והפרק הרביעי שלה הופצו טרום בכורה באתר האינטרנט של הערוץ שבוע לפני כן, ב-28 באוגוסט. פרק הסיום של העונה שודר ב-23 באוקטובר 2022.
הסדרה זכתה להצלחה רבה והפכה למותג הכולל מוצרים רבים, ביניהם צעצועים, מזון ממותג, ספרים ומגזינים. לסדרה יש גם עמודים ברשתות החברתיות ואתר אינטרנט, כמו כן בהשראתה נעשו מספר פרויקטים ודמויותיה הופיעו בהופעות חיות רבות.
תקציר העלילה

הסדרה עוקבת אחר הרפתקאותיהם של בובת העץ פינוקיו שחולם להפוך לילד אמיתי, ופרידה שכושפה על ידי מכשפה והפכה מילדה פיראטית לבובת סמרטוטים. השניים מתגוררים בחנות הצעצועים הקסומה של סבא ג'פטו, יחד עם צרצר הזועף שעוזר להם לעיתים קרובות.
במהלך הסדרה ישנן מספר ביצי פסחא לסדרות השונות של Rainbow S.p.A, ביניהן "מועדון ווינX", "הנטיק" ו"44 חתולים".
דמויות

פינוקיו – בובת עץ שחולם להפוך לילד אמיתי. עליז, נדיב ובעל נחישות. אפו צומח בכל פעם שהוא משקר.
פרידה – החברה הכי טובה של פינוקיו. ילדה פיראטית שכושפה על ידי מכשפה והפכה לבובת סמרטוטים, אשר חולמת לחזור למצבה הקודם. חסרת פחד ומוכנה להתמודד עם כל מצב, לא משנה כמה הוא מסוכן.
צרצר – צרצר מדבר וזועף. לא אוהב את העולם שמחוץ לחנות הצעצועים.
סבא ג'פטו – בעל חנות צעצועים קסומה שמתקן צעצועים שכבר לא עובדים.
פיה – פיה עם שיער כחול. גרה בבית מסתורי ביער, יחד עם כלבה מודרו ועוזרת הבית שלה אגנס.
אגנס – חילזון גדול ועוזרת הבית של פיה, שמחזיקה מאוד מדעתה.
מדורו – כלבה הגדול והמצחיק של פיה.
שועל וחתול – זוג נוכלים ערמומיים שתמיד עושים מעשים לא טובים.
קנדלוויק – ילד שמספר על עצמו שקרים על מנת להיות אהוב. חבר טוב של פינוקיו ופרידה.
אדון דובדבן – בעלים של חנות המתמחה באלקטרוניקה, אשר נמצאת מול חנות הצעצועים של ג'פטו, בו הוא מתחרה.
מנג'פוקו – בובנאי בעל משקל עודף ותיאטרון נודד גדול.
קופיף – הקוף המשרת של מנג'פוקו.
מדבבים

הדיבוב העברי בוים על ידי טליה ברקאי, והופק על ידי ספיר רון ארגמן באולפני וידאופילם אינטרנשיונל.
| שם הדמות | מדבב/ת באיטלקית | מדבב/ת בעברית |
| --- | --- | --- |
| פינוקיו | פרנצ'סקה רינלדי | איתמר אולייר |
| פרידה | מוניקה וולפה | מייה קדוש |
| צרצר | אנדריאה לבונינו | דן שצברג |
| סבא ג'פטו | פיירלואיג'י אסטורה | אליעזר וייס |
| מנג'פוקו | דודו ורסינו | אליעזר וייס |
| פיה | פרלה ליברטורי | טליה ברקאי |
| אגנס | רקלה פאוללי | אורנה כץ |
| שועל | פרנקו מנלה | סער בדישי |
| חתול | אמיליאנו רג'טה | דור סרוגו |
| אדון דובדבן | אורסטה בלדיני | דור סרוגו |
| קנדלוויק | סטפנו ברוקולטי | אייל לייבין |
| קופיף |  | דדי זהר |
בנוסף השתתפו בדיבוב העברי ערן מור, לורה שופוב, דניאל שופוב, גיא גולדברג, תומר קאופמן, ספיר רון ארגמן, אליאור בן חמו ושחר ירון.
שידור

| עונה | עונה | מספר פרקים | תקופת שידור מקורית איטליה> שידור ראשון | תקופת שידור מקורית איטליה> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | 26 | 29 בנובמבר 2021 | 17 בספטמבר 2022 | 4 בספטמבר 2022 | 23 באוקטובר 2022 |
|  | 2 | 26 | 20 בנובמבר 2023 | 5 במאי 2024 | יפורסם בהמשך | יפורסם בהמשך |
פרקים > עונה 1

| מספר הפרק בסדרה | מספר הפרק בעונה | שם הפרק באיטלקית | שם הפרק בעברית | תאריך שידור מקורי איטליה | תאריך שידור בישראל ישראל |
| --- | --- | --- | --- | --- | --- |
| 1 | 1 | La bottega delle meraviglie | חנות הפלאים | 29 בנובמבר 2021 | 4 בספטמבר 2022 |
| 2 | 2 | La fata dai capelli turchini | אגדה של פיה | 29 בנובמבר 2021 | 5 בספטמבר 2022 |
| 3 | 3 | Lucignolo combinaguai | קנדלויק עושה צרות | 30 בנובמבר 2021 | 6 בספטמבר 2022 |
| 4 | 4 | Una magica giornata a scuola | יום בית ספר קסום | 30 בנובמבר 2021 | 7 בספטמבר 2022 |
| 5 | 5 | Il gran teatro di Mangiafuoco | התיאטרון החגיגי של מנג'פוקו | 1 בדצמבר 2021 | 8 בספטמבר 2022 |
| 6 | 6 | Provaci ancora, Pinocchio! | תמשיך לנסות, פינוקיו! | 1 בדצמבר 2021 | 11 בספטמבר 2022 |
| 7 | 7 | Il ritorno di Mastro Ciliegia | התחרות | 2 בדצמבר 2021 | 12 בספטמבר 2022 |
| 8 | 8 | Medoro in pericolo! | מדורו בסכנה | 2 בדצמבר 2021 | 13 בספטמבר 2022 |
| 9 | 9 | Una sirena al Gran Teatro | בת ים למנג'פוקו | 3 בדצמבר 2021 | 14 בספטמבר 2022 |
| 10 | 10 | La sfida di Mastro Ciliegia | האתגר של אדון דובדבן | 3 בדצמבר 2021 | 15 בספטמבר 2022 |
| 11 | 11 | Il segreto del Grillo Parlante | הסוד של צרצר | 5 בדצמבר 2021 | 18 בספטמבר 2022 |
| 12 | 12 | La banda dei nonni | חבורת כיכר העיירה | 5 בדצמבר 2021 | 2022 |
| 13 | 13 | Buon compleanno, Freeda | יום הולדת שמח, פרידה! | 6 בדצמבר 2021 | 19 בספטמבר 2022 |
| 14 | 14 | Un bebè scatenato | הפיה התינוקת | 27 במרץ 2022 | 20 בספטמבר 2022 |
| 15 | 15 | Un regalo per Geppetto | מתנה לג'פטו | 28 במרץ 2022 | 21 בספטמבר 2022 |
| 16 | 16 | L'invincibile Omegatron | אומגטרון הבלתי מנוצח | 31 במרץ 2022 | 2022 |
| 17 | 17 | Giocattoli per un giorno | בובות ליום אחד | 29 במרץ 2022 | 22 בספטמבר 2022 |
| 18 | 18 | Il mostro del fiume | מפלצת הנהר | 30 במרץ 2022 | 28 בספטמבר 2022 |
| 19 | 19 | Un Halloween da brividi | מסיבת תחפושות | 1 באפריל 2022 | 2022 |
| 20 | 20 | L'isola misteriosa | האוצר של קפטן זקן-תלתל | 14 בספטמבר 2022 | 29 בספטמבר 2022 |
| 21 | 21 | Un alieno in città | חייזר בינינו | 14 בספטמבר 2022 | 2 באוקטובר 2022 |
| 22 | 22 | Il grillo pirata | הזיכרון האבוד של צרצר | 15 בספטמבר 2022 | 3 באוקטובר 2022 |
| 23 | 23 | La giornata dell'onestà | כנים ליום אחד | 15 בספטמבר 2022 | 6 באוקטובר 2022 |
| 24 | 24 | Guaio al Gambero Rosso | צרות בסרטן האדום | 16 בספטמבר 2022 | 19 באוקטובר 2022 |
| 25 | 25 | Il segreto di Freeda | הסוד של פרידה | 16 בספטמבר 2022 | 20 באוקטובר 2022 |
| 26 | 26 | Pinocchio, eroe dei mari | המשימה של פינוקיו | 17 בספטמבר 2022 | 23 באוקטובר 2022 |